Q-CON เผยปี 60 พลิกกำไร 5.47 ลบ. หลังรายได้เพิ่ม-ค่าใช้จ่ายลด
Q-CON เผยปี 60 พลิกกำไร 5.47 ลบ. จากปีก่อนขาดทุน 107.74 ลบ. หลังรายได้เพิ่ม-ค่าใช้จ่ายลด
2 ก.พ. 2561

บริษัท ควอลิตี้คอนสตรัคชั่นโปรดัคส์ จำกัด (มหาชน) หรือ Q-CON รายงานผลการดำเนินงานปี 60 สิ้นสุดวันที่ 31 ธ.ค.60 (รวมบริษัทย่อย) ดังนี้

ทั้งนี้ผลการดำเนินงานประจำปี 60 พลิกมีกำไร โดยผลการดำเนินงานประจำปี 2560 บริษัทและบริษัทย่อยมีกำไรสุทธิจำนวน 5.46 ล้านบาท เปรียบเทียบกับ ผลการดำเนินงานงวดเดียวกันของปีก่อน ที่มีขาดทุนสุทธิจำนวน 107.74 ล้านบาท หรือกำไรสุทธิเพิ่มขึ้นจำนวน 113.20 ล้านบาท เนื่องจากรายได้จากการขายเพิ่มขึ้นจากปีก่อน 16%
ตามสภาวะราคาขายตลาดในประเทศและการขยายตลาดไปยังต่างประเทศ โดยมีอัตรากำไรขั้นต้นปี 60 อยู่ที่ 11% และปี 59 อยู่ที่ 4% ส่งผลให้อัตรากำไรขั้นต้นของบริษัทเพิ่มขึ้น 7% เมื่อเทียบกับปีก่อน
ขณะที่ในส่วนของค่าใช้จ่ายบริหารลดลงจากบริษัทหมดภาระในการ จ่ายค่าสิทธิบัตรเป็นสำคัญ ทั้งนี้บริษัทมีการควบคุมค่าใช้จ่ายต่างๆได้อย่างเหมาะสมกับสภาพเศรษฐกิจปัจจุบัน
ต้นทุนทางการเงินมีการปรับตัวลดลง โดยในปี 60 บริษัทมีต้นทุนทางการเงินจำนวน 0.2 ล้านบาท และในปี 59 มีจำนวน 1 ล้านบาท
อีกทั้ง บริษัทครบกำหนดชำระคืนเงินต้นให้กับสถาบันการเงินเป็นที่เรียบร้อยแล้ว ส่งผลให้ต้นทุนทางการเงินของบริษัทปรับตัวลดลง